ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Οκτωβρίου 1993 περί ακύρωσης της απόφασης 93/418/ΕΟΚ για μέτρα προστασίας όσον αφορά τον αφθώδη πυρετό στη Ρωσία

(93/528/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 90/675/ΕΟΚ της 10ης Δεκεμβρίου 1990 για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγωνται στην Κοινότητα (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως στο άρθρο 19,

Εκτιμώντας:

ότι η απόφαση 93/242/ΕΟΚ της Επιτροπής της 30ής Αυγούστου 1993 περί της εισαγωγής στην Κοινότητα ορισμένων ζώντων ζώων και των προϊόντων τους από ορισμένες ευρωπαϊκές χώρες σε συνάρτηση με τον αφθώδη πυρετό (3), όπως τροποποιήθηκε τελευταία από την οδηγία 93/498/ΕΟΚ (4), προβλέπει την απαγόρευση των εισαγωγών ζώντων ζώων, νωπών κρεάτων και ορισμένων προϊόντων κρέατος από είδη που είναι δυνατόν να προσβληθούν και προέρχονται από χώρες οι οποίες δεν έχουν παράσχει ορισμένες πρόσθετες εγγυήσεις- ότι η Ρωσία δεν έχει παράσχει πρόσθετες αποδεκτές εγγυήσεις- ότι, κατά συνέπεια, απαγορεύεται η εισαγωγή ζώντων ζώων, νωπών κρεάτων και ορισμένων προϊόντων κρέατος από είδη που είναι δυνατόν να προσβληθούν.

ότι, μετά την εμφάνιση του αφθώδους πυρετού στη Ρωσία, εγκρίθηκε η απόφαση 93/418/ΕΟΚ της Επιτροπής της 28ης Ιουλίου 1993 σχετικά με μέτρα προστασίας σε συνάρτηση με τον αφθώδη πυρετό στη Ρωσία (5)- ότι, με την απόφαση αυτή, περιορίζονται οι εισαγωγές από τη Ρωσία προς την Κοινότητα σε προϊόντα κρέατος που έχουν υποστεί θερμική κατεργασία και σε κατεργασμένες προβιές και δέρματα-

ότι η επιδημία του αφθώδους πυρετού στη Ρωσία έχει ελεγχθεί και περιορίστηκε σε ένα κρούσμα-

ότι, κατά συνέπεια, πρέπει να εφαρμοστούν οι όροι της αποφάσεως 93/242/ΕΟΚ στις εισαγωγές από τη Ρωσία- ότι οι όροι αυτοί περιλαμβάνουν την απαγόρευση της εισαγωγής ζώντων ζώων, νωπών κρεάτων και ορισμένων προϊόντων κρέατος από είδη που είναι δυνατόν να προσβληθούν-

ότι, κατά συνέπεια, είναι αναγκαίο να ακυρωθεί η απόφαση 93/418/ΕΟΚ-

ότι η παρούσα απόφαση είναι σύμφωνη με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 93/418/ΕΟΚ ακυρώνεται.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 12 Οκτωβρίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 373 της 31. 12. 1990, σ. 1.

(2) ΕΕ αριθ. L 62 της 15. 3. 1993, σ. 49.

(3) ΕΕ αριθ. L 110 της 4. 5. 1993, σ. 36.

(4) ΕΕ αριθ. L 234 της 17. 9. 1993, σ. 22.

(5) ΕΕ αριθ. L 191 της 31. 7. 1993, σ. 129.
ΑΠΟΦΑΣΗ ΤΗΣ ΕΠΙΤΡΟΠΗΣ της 1ης Σεπτεμβρίου 1993 για την αποδέσμευση των εγγυήσεων όσον αφορά ορισμένα πιστοποιητικά που εκδίδονται στα πλαίσια του καθεστώτος εφοδιασμού των Καναρίων νήσων που θεσπίστηκε με τον κανονισμό (ΕΟΚ) αριθ. 1601/92 του Συμβουλίου

(93/503/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα όσον αφορά ορισμένα γεωργικά προΐόντα για τις Καναρίους νήσους (1), όπως τροποποιήθηκε τελευταία από τον κανονισμό (ΕΟΚ) αριθ. 3714/92 της Επιτροπής (2), και ιδίως το άρθρο 3 παράγραφος 4, το άρθρο 4 παράγραφος 4, το άρθρο 5 παράγραφος 2 και το άρθρο 6 παράγραφος 2,

Εκτιμώντας:

ότι η εφαρμογή του καθεστώτος εφοδιασμού των Καναρίων νήσων πραγματοποιήθηκε με την εφαρμογή συγκεντρώσεως των διοικητικών διαδικασιών των σχετικών με την υποβολή των αιτήσεων και την έκδοση των πιστοποιητικών- ότι η συγκέντρωση αυτή των διαδικασιών δικαιολογείται από την απαίτηση να ελέγχεται η ορθή διαχείριση του συστήματος εφοδιασμού- ότι, εντούτοις, η μετάβαση από το παλαιό στο νέο καθεστώς δημιούργησε ορισμένες δυσκολίες εκτιμήσεως των αναγκών των εμπορευομένων στις Καναρίους νήσους- ότι ορισμένοι εισαγωγείς ζήτησαν, εντούτοις, την έκδοση πιστοποιητικών εισαγωγής, πιστοποιητικών απαλλαγής και πιστοποιητικών ενισχύσεως για ποσότητες που υπερβαίνουν τις πραγματικές δυνατότητες χρησιμοποιήσεως-

ότι η έκδοση των πιστοποιητικών εξαρτάται από τη σύσταση εγγυήσεως και ότι η εγγύηση αυτή παρακρατείται σε περίπτωση μη πραγματοποιήσεως της υποχρεώσεως χρησιμοποιήσεως του πιστοποιητικού-

ότι, μεταβατικώς, είναι δικαιολογημένη μια νέα παρέκκλιση από την αυστηρή εφαρμογή του καθεστώτος των πιστοποιητικών, για να διευκολυνθεί η μετάβαση από το παλαιό στο νέο καθεστώς εφοδιασμού των Καναρίων νήσων-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη των σχετικών επιτροπών διαχείρισης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Όσον αφορά τα πιστοποιητικά εισαγωγής, τα πιστοποιητικά απαλλαγής και τα πιστοποιητικά ενισχύσεως:

- που εκδόθηκαν κατά την περίοδο από την 1η Οκτωβρίου έως τις 31 Δεκεμβρίου 1992 για την εφαρμογή των άρθρων 3, 4, 5 και 6 του κανονισμού (ΕΟΚ) αριθ. 1601/92,

και

- που δεν χρησιμοποιήθηκαν ή χρησιμοποιήθηκαν εν μέρει,

αποδεσμεύονται οι συσταθείσες εγγυήσεις σύμφωνα με τις διατάξεις του άρθρου 27 παράγραφος 2 του κανονισμού (ΕΟΚ) αριθ. 2220/85 της Επιτροπής (3).

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 1 Σεπτεμβρίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 173 της 27. 6. 1992, σ. 13.

(2) ΕΕ αριθ. L 378 της 23. 12. 1992, σ. 23.

(3) ΕΕ αριθ. L 205 της 3. 8. 1985, σ. 5.
ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Ιουλίου 1993 για την τροποποίηση της απόφασης 92/590/ΕΟΚ σχετικά με το πολυετές πρόγραμμα προσανατολισμού του αλιευτικού στόλου για την περίοδο 1993 1996 που υπέβαλαν οι Κάτω Χώρες στο πλαίσιο του κανονισμού (ΕΟΚ) αριθ. 4028/86 του Συμβουλίου (Το κείμενο στην ολλανδική γλώσσα είναι το μόνο αυθεντικό)

(93/473/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 4028/86 του Συμβουλίου της 18ης Δεκεμβρίου 1986 σχετικά με κοινοτικές δράσεις για τη βελτίωση και την προσαρμογή των διαρθρώσεων του τομέα της αλιείας και της υδατοκαλλιέργειας (1), όπως τροποποιήθηκε τελευταία από τον κανονισμό (ΕΟΚ) αριθ. 3946/92 (2), και ιδίως το άρθρο 4 και το άρθρο 5 παράγραφος 2,

Εκτιμώντας:

ότι η απόφαση 92/590/ΕΟΚ της Επιτροπής (3) προβλέπει ότι τα αποτελέσματα που επιτεύχθηκαν από τον περιορισμό των ημερών παραμονής στη θάλασσα κατά την περίοδο 1987 1991 πρέπει να ληφθούν υπόψη για τον υπολογισμό των στόχων για τις 31 Δεκεμβρίου 1996-

ότι η Επιτροπή εξέτασε τα αποτελέσματα που επιτεύχθηκαν από τον περιορισμό της παραμονής στη θάλασσα του στόλου των κοτέρων των Κάτω Χωρών, με εξαίρεση τα σκάφη που αλιεύουν μαλάκια/καρκινοειδή, για την περίοδο 1987 1991-

ότι τα αποτελέσματα της παραπάνω εξέτασης είναι ενδεικτικά του ότι ο στόχος της 31ης Δεκεμβρίου 1991 και, συνεπώς, οι στόχοι της 31ης Δεκεμβρίου 1996 πρέπει να τροποποιηθούν-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Διαρθρώσεων της Αλιείας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Ο πίνακας του παραρτήματος της απόφασης 92/590/ΕΟΚ αντικαθίσταται προσωρινά από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στο Βασίλειο των Κάτω Χωρών.

Βρυξέλλες, 28 Ιουλίου 1993.

Για την Επιτροπή

Γιάννης ΠΑΛΑΙΟΚΡΑΣΣΑΣ

Μέλος της Επιτροπής

(1) ΕΕ αριθ. L 376 της 31. 12. 1986, σ. 7.

(2) ΕΕ αριθ. L 401 της 31. 12. 1992, σ. 1.

(3) ΕΕ αριθ. L 401 της 31. 12. 1992, σ. 15.

ΠΑΡΑΡΤΗΜΑ

/* ΠΙΝΑΚΕΣ: δείτε Ε.Ε. */

(1) Σύμφωνα με το άρθρο 4 του κανονισμού (ΕΟΚ) αριθ. 2930/86 του Συμβουλίου η χωρητικότητα θα μετρείται ως ολική χωρητικότητα για όλα τα σκάφη μέχρι τις 18 Ιουλίου 1994 το αργότερο.

(2) Αριθμοί που βασίζονται στην ανάμειξη GT (103 135 τόνοι) και GRT (37 325 τόνοι).

(3) Οι ολικοί στόχοι σε χωρητικότητα για το 1991 και, κατά συνέπεια, οι ολικοί στόχοι για το 1996 θα καθοριστούν μέχρι τις 31 Δεκεμβρίου 1994 και το αργότερο στη βάση των διαθέσιμων προηγούμενων δεδομένων.

(4) Σύμφωνα με τις προβλέψεις του ολανδικού πολυετούς κατευθυντηρίου προγράμματος για την περίοδο 1987 1991, τα επιτευχθέντα αποτελέσματα από τον περιορισμό του αριθμού των ημερών στη θάλασσα υπολογίστηκαν ίσα με το 8,2 % της χωρητικότητας την 1η Ιανουαρίου 1992. Οι στόχοι για το 1996 για τις δοκότρατες τύπου cutter αναπροσαρμόστηκαν ανάλογα.

(5) Τα σκάφη σ' αυτόν τον τομέα δεν περιελήφθησαν στο προηγούμενο πρόγραμμα και, ως εκ τούτου, αποκλείστηκαν από τους υπολογισμούς για τους στόχους μέχρι τις 31 Δεκεμβρίου 1996 για τους άλλους τομείς.

(6) Η χωρητικότητα αυτή ρυθμίστηκε μέσω αλιευτικών προηγούμενων δεδομένων."
ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Αυγούστου 1993 για την προσαρμογή των διορθωτικών συντελεστών που εφαρμόζονται από την 1η Δεκεμβρίου 1992 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτη χώρα

(93/490/Ευρατόμ, ΕΚΑΧ, ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,

τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων, όπως καθορίστηκε από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) και τροποποιήθηκε τελευταία από τον κανονισμό (ΕΟΚ, Ευρατόμ, ΕΚΑΧ) αριθ. 3761/92 (2), και ιδίως το άρθρο 13 δεύτερο εδάφιο του παραρτήματος X,

Εκτιμώντας:

ότι με τον κανονισμό (Ευρατόμ, ΕΚΑΧ, ΕΟΚ) αριθ. 1419/93 του Συμβουλίου (3) καθορίστηκαν, κατ' εφαρμογή του άρθρου 13 πρώτο εδάφιο του παραρτήματος X του κανονισμού υπηρεσιακής κατάστασης, οι διορθωτικοί συντελεστές που εφαρμόζονται από 1ης Ιουλίου 1992 στις καταβαλλόμενες αποδοχές, στο νόμισμα της χώρας υπηρεσίας, στους υπαλλήλους που είναι τοποθετημένοι σε τρίτες χώρες,

ότι κατά τους τελευταίους μήνες η Επιτροπή προέβη σε διάφορες προσαρμογές αυτών των διορθωτικών συντελεστών (4), σύμφωνα με το άρθρο 13 δεύτερο εδάφιο του παραρτήματος X του κανονισμού υπηρεσιακής κατάστασης-

ότι πρέπει να προσαρμοστούν από 1ης Νοεμβρίου 1992 ορισμένοι διορθωτικοί συντελεστές, καθόσον, με βάση τα στατιστικά στοιχεία που έχει στη διάθεσή της η Επιτροπή, η μεταβολή του κόστους ζωής, όπως μετριέται με το διορθωτικό συντελεστή και την αντίστοιχη τιμή συναλλάγματος, αποδεικνύεται, για ορισμένες τρίτες χώρες, ανώτερη του 5 % μετά τον τελευταίο καθορισμό ή προσαρμογή,

ΑΠΟΦΑΣΙΖΕΙ:

Άρθρο μόνο

Από 1ης Δεκεμβρίου 1992 οι διορθωτικοί συντελεστές που εφαρμόζονται στις αποδοχές των υπαλλήλων που είναι τοποθετημένοι σε τρίτες χώρες και οι οποίες καταβάλλονται στο νόμισμα της χώρας υπηρεσίας, προσαρμόζονται σύμφωνα με το παράρτημα.

Οι τιμές συναλλάγματος για την καταβολή αυτών των αποδοχών είναι οι τιμές που χρησιμοποιούνται για την εκτέλεση του προϋπολογισμού των Ευρωπαϊκών Κοινοτήτων κατά το μήνα που προηγείται της ημερομηνίας από την οποία παράγει αποτελέσματα η παρούσα απόφαση.

Βρυξέλλες, 4 Αυγούστου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 56 της 4. 3. 1968, σ. 1.

(2) ΕΕ αριθ. L 383 της 29. 12. 1992, σ. 1.

(3) ΕΕ αριθ. L 140 της 11. 6. 1993, σ. 1.

(4) ΕΕ αριθ. L 131 της 28. 5. 1993, σσ. 53-62.

ΠΑΡΑΡΤΗΜΑ

/* ΠΙΝΑΚΕΣ: δείτε Ε.Ε. */
ΑΠΟΦΑΣΗ ΤΟΥ ΣΥΜΒΟΥΛΙΟΥ της 19ης Ιουλίου 1993 περί συνάψεως συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Σλοβενίας στον τομέα των μεταφορών (93/409/EOK)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 75,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

τη γνώμη της Οικονομικής και Κοινωνικής Επιτροπής (2),

Εκτιμώντας:

ότι η συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Σλοβενίας στον τομέα των μεταφορών αποτελεί πρόσφορο μέσο για την επί μονίμου βάσεως εξάλειψη των διαφόρων σημαντικών εμποδίων που υφίστανται κατά την κοινοτική διαμετακομιστική κυκλοφορία μέσω του σλοβενικού εδάφους 7

ότι η συμφωνία αυτή συμβάλλει στην ολοκλήρωση της εσωτερικής αγοράς επειδή εξασφαλίζει την ελεύθερη διαμετακόμιση μέσω της Σλοβενίας για τις εσωτερικές μεταφορές μεταξύ της Ελλάδος και των άλλων κρατών μελών και ότι καθιστά δυνατή τη διεξαγωγή του διεθνούς εμπορίου με το μικρότερο δυνατό κόστος για το εν γένει κοινό και μειώνει στο ελάχιστο τα διοικητικά και τεχνικά εμπόδια που το επιβαρύνουν 7

ότι, εξάλλου, είναι αναγκαίο να διασφαλιστεί η συντονισμένη ανάπτυξη των ροών των μεταφορών μεταξύ και διαμέσου των εδαφών των συμβαλλομένων μερών καθορίζοντας, ιδίως, τις προτεραιότητες για την ανάπτυξη της κατάλληλης υποδομής στη Σλοβενία με τη χρηματοδοτική συνδρομή της Κοινότητας και προάγοντας τις συνδυασμένες και τις σιδηροδρομικές μεταφορές με σκοπό την προστασία του περιβάλλοντος 7

ότι, ως εκ τούτου, η συμφωνία περιλαμβάνει επίσης διατάξεις για την απλούστευση των τελωνειακών διατυπώσεων 7

ότι θα πρέπει να εγκριθεί η συμφωνία εξ ονόματος της Κοινότητας,

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Σλοβενίας στον τομέα των μεταφορών εγκρίνεται εξ ονόματος της Κοινότητας.

Το κείμενο της συμφωνίας καθώς και τα συναφή πρωτόκολλα και δηλώσεις επισυνάπτονται στην παρούσα απόφαση.

Άρθρο 2

Ο πρόεδρος του Συμβουλίου προβαίνει στην κοινοποίηση που προβλέπεται στο άρθρο 26 της συμφωνίας.

Βρυξέλλες, 19 Ιουλίου 1993.

Για το Συμβουλίου

Ο Πρόεδρος

W. CLAES

(1) Γνώμη που διατυπώθηκε στις 25 Ιουνίου 1993 (δεν δημοσιεύθηκε ακόμα στην Επίσημη Εφημερίδα).

(2) Γνώμη που διατυπώθηκε στις 26 Μαΐου 1993 (δεν δημοσιεύθηκε ακόμα στην Επίσημη Εφημερίδα).
ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Μαΐου 1993 που τροποποιεί την απόφαση 86/473/ΕΟΚ όσον αφορά τον πίνακα των εγκαταστάσεων της Ουρουγουάης που έχουν εγκριθεί για την εισαγωγή προϊόντων με βάση το κρέας στην Κοινότητα

(93/346/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 για τα υγειονομικά προβλήματα και τα υγειονομικά μέτρα κατά την εισαγωγή ζώων του βοείου, χοιρείου, προβείου και αιγείου είδους, νωπών κρεάτων ή προϊόντων με βάση το κρέας προελεύσεως τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 1601/92 (2), και ιδίως το άρθρο 4 παράγραφος 1,

Εκτιμώντας:

ότι ο πίνακας των εγκαταστάσεων της Ουρουγουάης που έχουν εγκριθεί για την εισαγωγή προϊόντων με βάση το κρέας στην Κοινότητα καταρτίστηκε αρχικά στην απόφαση 86/473/ΕΟΚ της Επιτροπής (3), όπως τροποποιήθηκε τελευταία από την απόφαση 92/99/ΕΟΚ (4)-

ότι από τον επιτόπου κοινοτικό έλεγχο σε εγκαταστάσεις προϊόντων με βάση το κρέας στην Ουρουγουάη προέκυψε ότι σε μία εγκατάσταση το επίπεδο υγιεινής έχει υποστεί αύξηση σε σχέση με τον προηγούμενο έλεγχο-

ότι είναι απαραίτητο, κατά συνέπεια, να τροποποιηθεί ο πίνακας των εγκαταστάσεων-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 86/473/ΕΟΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 27 Μαΐου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 173 της 27. 6. 1992, σ. 13.

(3) ΕΕ αριθ. L 279 της 30. 9. 1986, σ. 53.

(4) ΕΕ αριθ. L 39 της 15. 2. 1992, σ. 42.

ΠΑΡΑΡΤΗΜΑ

ΠΙΝΑΚΑΣ ΤΩΝ ΕΓΚΑΤΑΣΤΑΣΕΩΝ

/* ΠΙΝΑΚΕΣ: δείτε Ε.Ε. */
ΑΠΟΦΑΣΗ ΤΗΣ ΕΠΙΤΡΟΠΗΣ της 11ης Μαΐου 1993 για την προσαρμογή των διορθωτικών συντελεστών που εφαρμόζονται από την 1η Ιουνίου 1992 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτη χώρα

(93/334/Ευρατόμ, ΕΚΑΧ, ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,

τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων, όπως καθορίστηκε από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) και τροποποιήθηκε τελευταία από τον κανονισμό (Ευρατόμ, ΕΚΑΧ, ΕΟΚ) αριθ. 3761/92 (2), και ιδίως το άρθρο 13 δεύτερο εδάφιο του παραρτήματος Χ,

Εκτιμώντας:

ότι με τον κανονισμό (ΕΚΑΧ, ΕΟΚ, Ευρατόμ) αριθ. 3948/92 του Συμβουλίου (3) καθορίστηκαν κατ' εφαρμογή του άρθρου 13 πρώτο εδάφιο του παραρτήματος Χ του κανονισμού υπηρεσιακής κατάστασης, οι διορθωτικοί συντελεστές που εφαρμόζονται από 1ης Ιανουαρίου 1992 στις καταβαλλόμενες αποδοχές, στο νόμισμα της χώρας υπηρεσίας, στους υπαλλήλους που είναι τοποθετημένοι σε τρίτες χώρες 7 ότι, κατά τους τελευταίους μήνες, η Επιτροπή προέβη σε διάφορες προσαρμογές αυτών των διορθωτικών συντελεστών (4), σύμφωνα με το άρθρο 13 δεύτερο εδάφιο του παραρτήματος Χ του κανονισμού υπηρεσιακής κατάστασης 7 ότι πρέπει να προσαρμοστούν από 1ης Ιουνίου 1992 ορισμένοι διορθωτικοί συντελεστές, καθόσον με βάση τα στατιστικά στοιχεία που έχει στη διάθεσή της η Επιτροπή, η μεταβολή του κόστους ζωής, όπως μετριέται με το διορθωτικό συντελεστή και την αντίστοιχη τιμή συναλλάγματος, αποδεικνύεται, για ορισμένες τρίτες χώρες, ανώτερη του 5 % μετά τον τελευταίο καθορισμό,

ΑΠΟΦΑΣΙΖΕΙ:

Άρθρο μόνο

Από 1ης Ιουνίου 1992 οι διορθωτικοί συντελεστές που εφαρμόζονται στις αποδοχές των υπαλλήλων που είναι τοποθετημένοι σε τρίτες χώρες και οι οποίες καταβάλλονται στο νόμισμα της χώρας υπηρεσίας, προσαρμόζονται σύμφωνα με το παράρτημα.

Οι τιμές συναλλάγματος για την καταβολή αυτών των αποδοχών είναι οι τιμές που χρησιμοποιούνται για την εκτέλεση του προϋπολογισμού των Ευρωπαϊκών Κοινοτήτων κατά το μήνα που προηγείται της ημερομηνίας από την οποία παράγει αποτελέσματα η παρούσα απόφαση.

Βρυξέλλες, 11 Μαΐου 1993.

Για την Επιτροπή Hans VAN DEN BROEK Μέλος της Επιτροπής

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΑΠΟΦΑΣΗ ΤΟΥ ΣΥΜΒΟΥΛΙΟΥ της 10ης Μαΐου 1993 σχετικά με τη σύναψη συμφωνίας υπό μορφή κοινής δήλωσης προθέσεων μεταξύ της Ευρωπαϊκής Οικονομικής Κοινότητας και της κυβέρνησης των Ηνωμένων Πολιτειών της Αμερικής για τις διαδικασίες σύναψης δημοσίων συμβάσεων

(93/323/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

τη σύσταση της Επιτροπής,

Εκτιμώντας ότι πρέπει να εγκριθεί η συμφωνία υπό μορφή κοινής δήλωσης προθέσεων, που αποτέλεσε αντικείμενο διαπραγματεύσεων μεταξύ της Ευρωπαϊκής Οικονομικής Κοινότητας και της κυβέρνησης των Ηνωμένων Πολιτειών της Αμερικής, για τις διαδικασίες σύναψης δημοσίων συμβάσεων,

ΑΠΟΦΑΣΙΖΕΙ:

Άρθρο 1

Εγκρίνεται εξ ονόματος της Κοινότητας η συμφωνία υπό μορφή κοινής δήλωσης προθέσεων μεταξύ της Ευρωπαϊκής Οικονομικής Κοινότητας και της κυβέρνησης των Ηνωμένων Πολιτειών της Αμερικής για τις διαδικασίες σύναψης δημοσίων συμβάσεων.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται διά της παρούσης να ορίσει το πρόσωπο που είναι αρμόδιο να υπογράψει την παραπάνω συμφωνία δεσμεύοντας την Κοινότητα.

Βρυξέλλες, 10 Μαΐου 1993.

Για το Συμβούλιο Ο Πρόεδρος N. HELVEG PETERSEN
ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Απριλίου 1993 σχετικά με την ειδική χρηματοδοτική συμμετοχή της Κοινότητας για την καταπολέμηση του αφθώδους πυρετού στην Ιταλία (Το κείμενο στην ιταλική γλώσσα είναι το μόνο αυθεντικό)

(93/230/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 90/424/ΕΟΚ του Συμβουλίου της 26ης Ιουνίου 1990 σχετικά με τις δαπάνες στον κτηνιατρικό τομέα (1), όπως τροποποιήθηκε τελευταία από την οδηγία 92/117/ΕΟΚ (2), και ιδίως το άρθρο 11,

Εκτιμώντας:

ότι κρούσματα αφρώδους πυρετού εκδηλώθηκαν σε ορισμένες περιοχές της Ιταλίας τον Φεβρουάριο και τον Μάρτιο του 1993-

ότι η εμφάνιση της ασθένειας αυτής ενέχει σοβαρό κίνδυνο για τα ζώα της Κοινότητας και, προκειμένου να συμβάλει στην εξάλειψη της ασθένειας το ταχύτερο δυνατόν, η Κοινότητα έχει τη δυνατότητα να αποζημιώσει τις απώλειες που προκλήθηκαν-

ότι, μόλις επιβεβαιώθηκε επίσημα η παρουσία αφθώδους πυρετού, οι ιταλικές αρχές έλαβαν κατάλληλα μέτρα, και ιδίως τα μέτρα που απαριθμούνται στο άρθρο 3 παράγραφος 2 της απόφασης 90/424/ΕΟΚ και τις ανάλογες διατάξεις της οδηγίας 85/511/ΕΟΚ του Συμβουλίου της 18ης Νοεμβρίου 1985 σχετικά με τη θέσπιση κοινοτικών μέτρων για τον έλεγχο του αφθώδους πυρετού (3), όπως τροποποιήθηκε τελευταία από την οδηγία 92/380/ΕΟΚ (4)- ότι τα εν λόγω μέτρα γνωστοποιήθηκαν από τις ιταλικές αρχές-

ότι πληρούνται οι όροι για την κοινοτική οικονομική ενίσχυση-

ότι το άρθρο 15 της απόφασης 90/424/ΕΟΚ καθορίζει το χρηματοδοτικό καθεστώς που εφαρμόζεται για τα μέτρα που προβλέπονται στο άρθρο 11-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Για την εξάλειψη του αφθώδους πυρετού που εκδηλώθηκε κατά τη διάρκεια των μηνών Φεβρουαρίου και Μαρτίου 1993, η Ιταλία δύναται να λάβει κοινοτική χρηματοδοτική ενίσχυση. Η χρηματοδοτική συμμετοχή της Κοινότητας θα ανέρχεται στο 70 % του κόστους:

α) για την αποζημίωση των κατόχων για:

- τη σφαγή και την καταστροφή ζώων,

- την καταστροφή γάλακτος,

- τον καθαρισμό και την απολύμανση των εκμεταλλεύσεων,

- την καταστροφή μολυσμένων ζωοτροφών και, σε περίπτωση αδυναμίας απολύμανσης, του μολυσμένου εξοπλισμού-

β) όπου είναι εφαρμόσιμο, τη μεταφορά των πτωμάτων των ζώων σε εγκαταστάσεις επεξεργασίας.

Άρθρο 2

1. Η καταβολή της αποζημιώσεως στους κατόχους διενεργείται εντός 90 ημερών από τις εκδηλώσεις της ασθένειας.

2. Οι δαπάνες αυτές πρέπει να δηλωθούν μέχρι ποσοστού 70 % σύμφωνα με το άρθρο 3 του κανονισμού (ΕΟΚ) αριθ. 2776/88 της Επιτροπής (5).

Η Ιταλία πρέπει να αποστείλει τις πληροφορίες σχετικά με τα εφαρμοσθέντα μέτρα το αργότερο σε δύο μήνες μετά την κοινοποίηση της παρούσας απόφασης.

Άρθρο 3

Η παρούσα απόφαση απευθύνεται στην Ιταλική Δημοκρατία.

Βρυξέλλες, 22 Απριλίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 224 της 18. 8. 1990, σ. 19.

(2) ΕΕ αριθ. L 62 της 15. 3. 1993, σ. 38.

(3) ΕΕ αριθ. L 315 της 26. 11. 1985, σ. 11.

(4) ΕΕ αριθ. L 198 της 17. 7. 1992, σ. 54.

(5) ΕΕ αριθ. L 249 της 8. 9. 1988, σ. 9.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 6ης Απριλίου 1993 περί εξουσιοδοτήσεως της Πορτογαλικής Δημοκρατίας να ανανεώσει, μέχρι τις 7 Μαρτίου 1994, τη συμφωνία αμοιβαίων αλιευτικών σχέσεων με τη Νοτιοαφρικανική Δημοκρατία

(93/206/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας, και ιδίως το άρθρο 354 παράγραφος 3,

την πρόταση της Επιτροπής,

Εκτιμώντας:

ότι η συμφωνία αμοιβαίων αλιευτικών σχέσεων μεταξύ της κυβέρνησης της Πορτογαλικής Δημοκρατίας και της κυβέρνησης της Νοτιοαφρικανικής Δημοκρατίας, που υπογράφηκε στις 9 Απριλίου 1979, άρχισε να ισχύει την ίδια ημέρα για αρχική περίοδο δέκα ετών- ότι αυτή η συμφωνία, εν συνεχεία, παραμένει σε ισχύ για αόριστο χρονικό διάστημα, αν δεν καταγγελθεί με προειδοποίηση δώδεκα μηνών-

ότι το άρθρο 354 παράγραφος 2 της πράξης προσχώρησης προβλέπει ότι τα δικαιώματα που απορρέουν από συμφωνίες αλιείας που έχει συνάψει η Πορτογαλική Δημοκρατία με τρίτες χώρες δεν επηρεάζονται κατά το χρονικό διάστημα κατά το οποίο οι διατάξεις των συμφωνιών αυτών διατηρούνται προσωρινά σε ισχύ-

ότι, δυνάμει του άρθρου 354 παράγραφος 3 της πράξης προσχώρησης, το Συμβούλιο λαμβάνει, πριν από τη λήξη των αλιευτικών συμφωνιών που έχει συνάψει η Πορτογαλική Δημοκρατία με τρίτες χώρες, τις κατάλληλες αποφάσεις για τη διατήρηση των αλιευτικών δραστηριοτήτων που προκύπτουν από τις συμφωνίες αυτές, περιλαμβανομένης της δυνατότητας παράτασής τους για χρονικό διάστημα ενός έτους κατ' ανώτατο όριο- ότι η συμφωνία αυτή παρετάθη μέχρι τις 7 Μαρτίου 1993 (1)-

ότι, για να μην διακοπούν οι αλιευτικές δραστηριότητες των ενδιαφερομένων κοινοτικών σκαφών, είναι σκόπιμο να επιτραπεί στην Πορτογαλική Δημοκρατία να ανανεώσει, έως τις 7 Μαρτίου 1994, την προαναφερόμενη συμφωνία,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Πορτογαλική Δημοκρατία εξουσιοδοτείται να ανανεώσει, μέχρι τις 7 Μαρτίου 1994, τη συμφωνία αμοιβαίων αλιευτικών σχέσεων με τη Νοτιοαφρικανική Δημοκρατία, η οποία άρχισε να ισχύει στις 9 Απριλίου 1979.

Άρθρο 2

Η παρούσα απόφαση απευθύνεται στην Πορτογαλική Δημοκρατία.

Λουξεμβούργο, 6 Απριλίου 1993.

Για το Συμβούλιο

Ο Πρόεδρος

J. ANDERSEN

(1) ΕΕ αριθ. L 69 της 14. 3. 1992, σ. 48.